Source: https://e-justice.europa.eu/content_judicial_systems_in_member_states-16-dk-mt.do?init=true
Timestamp: 2019-09-18 10:09:48+00:00
Document Index: 124151

Matched Legal Cases: ['Qorti ', 'Qorti ', 'qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

Portal Ewropew Ġustizzja-e - Sistemi Ġudizzjarji
Sistemi Ġudizzjarji fl-Istati Membri - Danimarka
Din it-taqsima tipprovdilek ħarsa ġenerali dwar is-sistema tal-qrati fid-Danimarka.
Organizzazzjoni tal-ġustizzja – sistemi ġudizzjarji
Is-sistema tal-qrati Daniża hija magħmula minn:
Iż-żewġ qrati superjuri
Il-Qorti Marittima u Kummerċjali
Il-Qorti tar-Reġistrazzjoni tal-Artijiet
24 qorti distrettwali
Il-qrati tal-Gżejjer Faroe u Greenland
Il-Bord tal-Permessi tal-Appelli
Il-Qorti Speċjali tal-Akkużi u r-Reviżjoni
Il-Kunsill Daniż dwar il-Ħatriet Ġudizzjarji u
L-Amminsitrazzjoni tal-Qorti Daniża.
Amministrazzjoni tal-qrati
Il-qrati huma amministrati mill-Amministrazzjoni tal-Qorti Daniża, li ġie stabbilit bħala istituzzjoni ġdida u indipendenti fl-1 ta’ Lulju 1999. Din l-entità tiżgura l-amministrazzjoni xierqa u adegwata tal-fondi, l-impjegati, il-bini u l-IT tal-qrati kif ukoll il-Bord tal-Permessi tal-Appelli.
L-Amministrazzjoni tal-Qorti Daniża titmexxa minn bord ta’ gvernaturi u direttur. L-Amministrazzjoni tal-Qorti Daniża taqa’ taħt il-Ministeru tal-Ġustizzja, iżda l-Ministru m’għandu l-ebda setgħa biex jagħti struzzjonijiet u ma jistax jibdel id-deċiżjonijiet li jkunu ttieħdu mill-Amministrazzjoni tal-Qorti Daniża.
Il-bord tal-gvernaturi huwa l-kap eżekuttiv u ġeneralment ikun responsabbli għall-ħidmiet li twettaq l-Amministrazzjoni tal-Qorti Daniża. Id-direttur – li jinħatar u li jista’ jitneħħa mill-bord tal-gvernaturi – huwa responsabbli għall-ġestjoni ta’ kuljum. Id-direttur mhux bilfors ikun gradwat fil-liġi.
L-Att dwar l-Amministrazzjoni tal-Qorti Daniża jistabbilixxi l-kompożizzjoni tal-bord tal-gvernaturi tal-Amministrazzjoni tal-Qorti Daniża. Il-bord tal-gvernaturi huwa magħmul minn 11-il membru, li tmienja minnhom ikunu rappreżentanti tal-qorti, wieħed ikun avukat, u tnejn l-oħra jkollhom esperjenza amministrattiva u soċjali partikolari.
Bażijiet tad-dejta legali
Għal aktar informazzjoni, jekk jogħġbok ikkonsulta l-ħarsa ġenerali u d-deskrizzjoni fis- Sistema Ġudizzjarja Daniża li jiġu aġġornati regolarment.
Aġenzija dwar l-Affarijiet Ċivili
L-aħħar aġġornament: 03/06/2019